《七十翁吟五言古体十首》
元代·方回

先祖八十四，卒予生之年。
先父五十六，予甫三岁焉。
厥今七十叟，万死偶获全。
过父岂不愧，逮祖恐未然。
初学晚颇进，粗亦窥圣贤。
常感知己恩，不报负我冤。
梦寐此心明，暗室如青天。
无田与儿孙，未为无所传。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。